Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 227/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»VINO NOBILE DI MONTEPULCIANO«

Referencenummer: PDO-IT-A1308-AM02

Meddelelsesdato: 21.4.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Vino Nobile di Montepulciano — Mærkning

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Vino Nobile di Montepulciano«.

Med ændringen er det muligt at give præcise oplysninger om vinenes geografiske oprindelse.

Ændringen vedrører enhedsdokumentets afsnit 9 og produktspecifikationens artikel 7.

ENHEDSDOKUMENT

1. Produktets betegnelse

Vino Nobile di Montepulciano

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vino Nobile di Montepulciano, herunder Riserva

Farve: rubinrød i retning af granatrød med alderen

Duft: intens, æterisk, karakteristisk

Smag: tør, afbalanceret og vedvarende med eventuelle noter af træ

Minimalt totalt alkoholindhold udtrykt i volumen: 12,50 %, 13,00 % i Riserva-typen

Minimumsindhold af sukkerfrit ekstrakt (g/l):23,0

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) 20 Maksimalt totalt svovldioxidindhold (i mg/l)

5. Vinfremstillingsmetoder

a) Særlige ønologiske fremgangsmåder

Vino Nobile di Montepulciano

Særlig ønologisk fremgangsmåde

Vin med den kontrollerede og garanterede oprindelsesbetegnelse (DOCG) »Vino Nobile de Montepulciano« skal gennemgå en lagringsperiode på mindst to år, hvoraf mindst et år skal være i træbeholdere.

Vino Nobile di Montepulciano

Særlig ønologisk fremgangsmåde

Vine med DOCG »Vino Nobile di Montepulciano«, der er fremstillet af druer med et naturligt alkoholindhold på mindst 12,50 % og en lagringsperiode på mindst tre år, heraf seks måneder på flaske, er berettiget til betegnelsen »Riserva« på etiketten.

b) Maksimale udbytter

Vino Nobile di Montepulciano

8 000 kg druer pr. hektar

Vino Nobile di Montepulciano

56 hektoliter pr. hektar

6. Afgrænset geografisk område

Drueproduktionsområdet hører under det område, der administrativt udgøres af kommunen Montepulciano i provinsen Siena, regionen Toscana. Det omfatter ikke sletten Valdichiana.

7. Primære druesorter

Sangiovese N. — Sangioveto

8. Tilknytning til det geografiske område

»Vino Nobile di Montepulciano«

Montepulciano århundredgamle vinhistorie, som går tilbage til etruskernes tid, skyldes menneskelige faktorer, hvorved der i tidens løb er opbygget erfaring og viden gennem samspil med miljøet og udvælgelsen af de mest hensigtsmæssige metoder til produktion af kvalitetsvin. Paver og historiske berømtheder, såsom Thomas Jefferson, Voltaire og Alexandre Dumas, kendte vinen. Den første historiske dokumentation, der vidner om den udbredte anvendelse af »Vino Nobile di Montepulciano«, stammer tilbage fra 1787. Denne store viden er blevet påvist gennem studier om området, der har vist, hvordan jorden i Montepulciano giver Vino Nobile dens særegne og genkendelige noter.

9. Andre vigtige betingelser (emballering, mærkning, andre krav)

»Vino Nobile di Montepulciano« — Fremstilling og lagring

Retlig ramme:

National lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Fremstilling af vinen og den obligatoriske lagring skal finde sted i kommunen Montepulciano.

»Vino Nobile di Montepulciano« — Aftapning inden for det afgrænsede område

Retlig ramme:

National lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Aftapning skal finde sted inden for drueproduktionsområdet, således at vinens særlige karakteristika kan bevares, og oprindelsesgarantien kan fastholdes.

Vino Nobile di Montepulciano — Mærkning

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Der er blevet tilføjet et krav om, at den geografiske betegnelse »Toscana« skal fremgå af etiketten sammen med den beskyttede oprindelsesbetegnelse »Vino Nobile di Montepulciano« for at informere forbrugerne om vinenes nøjagtige geografiske oprindelse.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15313

(1) EUT L 9 af 11.1.2019, s. 2.